CELEX: 32002D0933
Language: el
Date: 2002-11-28 00:00:00
Title: 2002/933/ΕΚ: Απόφαση της Επιτροπής, της 28ης Νοεμβρίου 2002, για την τροποποίηση της απόφασης 2002/69/EΚ για ορισμένα μέτρα προστασίας όσον αφορά τα προϊόντα ζωικής προέλευσης εισαγωγής Κίνας (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 4583]

Avis juridique important

|

32002D0933

2002/933/ΕΚ: Απόφαση της Επιτροπής, της 28ης Νοεμβρίου 2002, για την τροποποίηση της απόφασης 2002/69/EΚ για ορισμένα μέτρα προστασίας όσον αφορά τα προϊόντα ζωικής προέλευσης εισαγωγής Κίνας (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 4583]  

Επίσημη Εφημερίδα αριθ. L 324 της 29/11/2002 σ. 0071 - 0072

Απόφαση της Επιτροπήςτης 28ης Νοεμβρίου 2002για την τροποποίηση της απόφασης 2002/69/EΚ για ορισμένα μέτρα προστασίας όσον αφορά τα προϊόντα ζωικής προέλευσης εισαγωγής Κίνας[κοινοποιηθείσα υπό τον αριθμό Ε(2002) 4583](Κείμενο που παρουσιάζει ενδιαφέρον για τον ΕΟΧ)(2002/933/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 97/78/EΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(1), και ιδίως το άρθρο 22 παράγραφος 1,Εκτιμώντας τα ακόλουθα:(1) Η απόφαση 2002/69/EΚ της Επιτροπής, της 30ής Ιανουαρίου 2002, για ορισμένα μέτρα προστασίας όσον αφορά τα προϊόντα ζωικής προέλευσης εισαγωγής Κίνας(2), όπως τροποποιήθηκε την απόφαση 2002/768/ΕΚ(3), θεσπίστηκε λόγω των σοβαρών ελλείψεων που διαπιστώθηκαν κατά την κοινοτική επίσκεψη επιθεώρησης στην Κίνα, όσον αφορά τον κανονισμό κτηνιατρικών φαρμάκων και το σύστημα ελέγχου υπολειμμάτων σε ζώντα ζώα και ζωικά προϊόντα και λόγω της παρουσίας επιβλαβών οργανισμών, συμπεριλαμβανομένης της chloramphenicol σε προϊόντα που προορίζονται για κατανάλωση από τον άνθρωπο ή τα ζώα τα οποία παρουσιάζουν κίνδυνο για την υγεία τους.(2) Η απόφαση 2002/69/EΚ επρόκειτο να αναθεωρηθεί βάσει των πληροφοριών που διαβίβασαν οι αρμόδιες αρχές της Κίνας, οποιωνδήποτε αποτελεσμάτων από την αυξημένη παρακολούθηση και τις δοκιμές που πραγματοποιούν τα κράτη μέλη στα φορτία που φθάνουν πριν από τις 14 Mαρτίου 2002 και, εφόσον είναι αναγκαίο, βάσει των αποτελεσμάτων της επιτόπιας επίσκεψης επιθεώρησης που πραγματοποιούν οι κοινοτικοί εμπειρογνώμονες.(3) Με βάση τις πληροφορίες που διαβίβασαν οι αρμόδιες αρχές της Κίνας σχετικά με τους ελέγχους και τις συνθήκες παραγωγής των ποταμοκαραβίδων του είδους Procambarus clarkii και του σουρίμι που παράγεται από είδη ιχθύων τα οποία αναφέρονται στην απόφαση 2002/69/EΚ πρέπει να επιτραπούν οι εισαγωγές των προϊόντων αυτών από την Κίνα. Ωστόσο, λόγω του ότι ανιχνεύτηκε η παρουσία chloramphénicol σε σουρίμι και σε ποταμοκαραβίδες, είναι αναγκαίο, για να εξασφαλιστεί ότι είναι αβλαβή τα προϊόντα αυτά, να διενεργούνται διεξοδικοί έλεγχοι και αναλύσεις στις εισαγωγές των εν λόγω προϊόντων σε 20 % των παρτίδων που φθάνουν στους συνοριακούς σταθμούς ελέγχου της Κοινότητας.(4) Συνεπώς, η απόφαση 2002/69/ΕΚ πρέπει να τροποποιηθεί αναλόγως.(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το παράρτημα II της απόφασης 2002/69/ΕΚ αντικαθίσταται από το παράρτημα της παρούσας απόφασης.Άρθρο 2Η παρούσα απόφαση εφαρμόζεται από τις 2 Δεκεμβρίου 2002.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 28 Νοεμβρίου 2002.Για την ΕπιτροπήDavid ByrneΜέλος της Επιτροπής(1) ΕΕ L 24 της 30.1.1998, σ. 9.(2) ΕΕ L 30 της 31.1.2002, σ. 50.(3) ΕΕ L 260 της 28.9.2002, σ. 31.ΠΑΡΑΡΤΗΜΑ"ΠΑΡΑΡΤΗΜΑ IΙΚατάλογος προϊόντων ζωικής προέλευσης που προορίζονται για κατανάλωση από τον άνθρωπο ή για ζωοτροφές που επιτρέπεται να εισαχθούν στην Κοινότητα και τα οποία υπόκεινται σε χημική δοκιμή σύμφωνα με τους όρους του άρθρου 3- Έντερα ζώων- Ποταμοκαραβίδες του είδους Procambarus clarkii που έχουν αλιευθεί σε φυσικά γλυκά νερά.- Σουρίμι που παράγεται από είδη ιχθύων τα οποία επιτρέπονται δυνάμει του παραρτήματος Ι."